《汉南送张二庆余归吴门》
清代·吕谦恒

黄山骊岭起嵯峨，万里征车此再过。愁里关河劳远望，客中风物易悲歌。

烟残古戍行人少，日落边城战马多。归去吴门秋雁候，音书应寄到岷嶓。

作者简介：（1653—1728）河南新安人，字天益，又字涧樵。吕履恒弟。康熙四十八年进士，雍正间官至光禄寺卿。与兄同官京师，以诗文相砥砺，时称新安二吕。尝读书青要山，因名其集为《青要集》。